b'\n_START_ARTICLE_\nNagibni vlak\n_START_SECTION_\nTehnologija\n_START_PARAGRAPH_\nNaj\xc4\x8de\xc5\xa1\xc4\x87i problemi s bolesti kretanja "morskom bolesti" su povezani sa \xc4\x8dinjenicom nemogu\xc4\x87nosti trenuta\xc4\x8dnog odgovora tradicionalnog servo mehanizma na promjenu sila trajektorije. \xc4\x8cak i najmanji poreme\xc4\x87aji koji \xc4\x8dak i nisu jako primjetljivi uzrokuju mu\xc4\x8dninu zbog svoje neprirodnosti. Zbog toga pasivno naginjanje daje vrlo lo\xc5\xa1e rezultate._NEWLINE_Moderni nagibni vlakovi imaju signalnu tehnologiju koja poznaje \xc5\xbeeljezni\xc4\x8dku prugu ispred sebe i u mogu\xc4\x87nosti je poslati vrlo precizan kontrolni signal svakom vagonu posebno (aktivno naginjanje). Time su se pritu\xc5\xbebe o mu\xc4\x8dnini bitno smanjile.\n_START_SECTION_\nPendolino (aktivni)\n_START_PARAGRAPH_\nSustav se temelji na hidrauli\xc4\x8dkim cilindrima. Sanduk vagona se mo\xc5\xbee naginjati najvi\xc5\xa1e 8\xc2\xb0. U postoljima se nalaze senzori ubrzanja za upravljanje naginjanjem.\n_START_SECTION_\nNeicontrol-e (aktivni)\n_START_PARAGRAPH_\nSustav koji je razvio Adtranza (danas Bombardier) temelji se na sustavu, koji se koristi u Leopard II tenku, koji slu\xc5\xbei za pouzdano ciljanje \xc4\x8dak i pri brzoj vo\xc5\xbenji preko neravnog terena. Kako bi se to postiglo, top tenka se uvijek izravnava koriste\xc4\x87i nagibnu tehnologiju. Prepravljen sustav za primjenu u vlakovima koristi umjesto hidraulike (kao kod sustava Pendolino) kora\xc4\x8dne elektromotore. Motori pogone navoje vretena, pomo\xc4\x87u kojih se okretni moment motora pretvara u linearne pomake (popre\xc4\x8dne). Bez nagiba se vreteno nalazi to\xc4\x8dno u sredini. Po postolju je potreban jedan motor. Nagib iznosi najvi\xc5\xa1e 8\xc2\xb0.\n_START_SECTION_\nTalgo (pasivni)\n_START_PARAGRAPH_\nNa sanduk vagona se primjenjuje ovjes iznad te\xc5\xbei\xc5\xa1ta vagona kao visak. Zbog toga se primjenjuje ve\xc4\x87a snaga prema van nego prema dolje i sanduk se naginje u gornjem dijelu prema zavoju, a u donjem dijelu nasuprot zavoju._NEWLINE_S tom tehnikom je najve\xc4\x87i mogu\xc4\x87i kut naginjanja 3,5\xc2\xb0. Brzine koje se ovime mogu posti\xc4\x87i su neznatno manje od aktivnih tehnologija. Sustav je jeftiniji i jednostavniji od aktivnih sustava. Ovaj sustav najvi\xc5\xa1e doprinosi jedino komforu putovanja.\n_START_SECTION_\nGNT\n_START_PARAGRAPH_\nGeschwindigkeits\xc3\xbcberwachung Neigetechnik je sustav, koji slu\xc5\xbei dodatno za pobolj\xc5\xa1anje naginjanja. Sustav se temelji na posebnim balizama, koje se nalaze uzdu\xc5\xbe trase i koje vozilu unaprijed \xc5\xa1alju podatke o brzini s ili bez naginjanja. Ra\xc4\x8dunalo vozila odre\xc4\x91uje brzinu, ovisno o informaciji iz baliza.'